DA Den Europæiske Unions Tidende C 239/14

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Ferrières-tilladelsen«)

(2006/C 239/04)

(EØS-relevant tekst)

Ved ansøgning af 16. august 2005 har virksomheden Essence de Paris med hovedsæde på adressen 26 bis, rue des Cornouillers, F-78480 Verneuil sur Seine anmodet om eksklusiv tilladelse til at efterforske flydende eller gasformige kulbrinter, benævnt »Montargis-tilladelsen«, på et cirka 538 km2 stort areal, delvis beliggende i Loiret-departementet. Denne oprindelige ansøgning er offentliggjort i en udbudsbekendtgørelse i EUT C 27 af 3. februar 2006.

Ved ansøgning af 28. februar 2006 har virksomheden Lundin International med hovedsæde beliggende på adressen MacLaunay, 51210 Montmirail i Frankrig indgivet en ansøgning i konkurrence med ansøgningen om Montargis-tilladelsen, idet der er anmodet om eksklusiv tilladelse til i et tidsrum af tre år at efterforske flydende eller gasformige kulbrinter, benævnt »Ferrières-tilladelsen«, på et cirka 403 km2 stort areal, som omfatter en del af departementerne Loiret og Seine et Marne. Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkter Længde Bredde A 0,30 gr Ø 53,50 gr N B 0,60 gr Ø 53,50 gr N C 0,60 gr Ø 53,30 gr N D 0,30 gr Ø 53,30 gr N

Området omfattet af denne ansøgning er delvist beliggende inden for det areal, der er omfattet af Montargis-tilladelsen, for hvilket udbudsrunden er afsluttet, og delvist uden for. Denne udbudsbekendtgørelse omfatter alene området uden for det areal, der er omfattet af ovennævnte tilladelse. Perimeteren for dette område udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkter Længde Bredde A 0,30 gr Ø 53,50 gr N B 0,60 gr Ø 53,50 gr N C 0,60 gr Ø 53,40 gr N D 0,30 gr Ø 53,40 gr N

Indgivelse af ansøgninger.

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 3, 4 og 5 i dekret 95-427 af 19. april 1995 (med ændringer) om udvindingsrettigheder, hvis virkninger opretholdes ved artikel 63 i dekret 2006-648 af 2. juni 2006 om udvindingsrettigheder og rettigheder til underjordisk oplagring.

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved det førnævnte dekret nr. 95-427.

Konkurrerende ansøgninger stiles til ministeren for minedrift på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 16. august 2007.

Betingelser og krav vedrørende udøvelse og ophør af aktiviteten.

Ansøgerne henvises til artikel 79 og 79.1 i »code minier« og dekret nr. 95-696 af 9. maj 1995 (med ændringer), med titlen »l'ouverture des travaux miniers et à la police des mines« (Journal officiel de la République française (den franske statstidende) af 11. maj 1995).

Yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 boulevard Vincent Auriol, Télédoc 133, 75703 Paris Cedex 13, (tlf. (33) 144 97 23 02, fax (33) 144 97 05 70).

De ovennævnte love og regler findes på Légifrance på adressen:

http://www.legifrance.gouv.fr

(1) EUT L 164 af 30.6.1994, s. 3.